Jehovah se Getuies - Wikipedia

# Jehovah se Getuies

### vanuit Wikipedia, die vrye ensiklopedie.

Charles Taze Russell (1852-1916)

Jehovah se Getuies is 'n Christelike gemeenskap wat in die 19de eeu deur Charles Taze Russell, 'n boorling van Pittsburgh (VSA), gestig is en in 2006 sowat 6,7 miljoen aktiewe lede gehad het. Die huidige internasionale hoofkwartier is in Brooklyn (New York Stad).

Die beweging beweer dat hulle die enigste ware opvolgers van die oorspronklike 1ste eeuse Christendom is en handhaaf geen betrekkinge met ander Christelike kerke en groeperings nie. Jehovah se Getuies beskryf hulleself dan ook as die "Christendom" en verwys na die ander Christelike kerke en sektes as die "Christenheid". Die leerstellings baseer oorwegend op die apokaliptiese boeke van die Bybel, veral Daniël en die Openbaring.

Hulle staan bekend vir hulle toegewyde sendingwerk en hulle politieke neutraliteit, waarvolgens lede nog aan die politieke lewe mag deelneem nog diensplig mag doen. Alhoewel hulle geen politieke invloed wil uitoefen en nie by politieke sake inmeng nie, het hulle in lande soos Duitsland regtelike stappe onderneem om dieselfde status en erkenning soos die groot Christelike kerke te kry.

Net soos die Romeinse Christene in die 1ste eeu glo Jehovah se Getuies aan die wederkoms van Jesus Christus en 'n ewige lewe op die aarde in sy koninkryk. Net 144 000 uitverkore Christene uit alle geskiedkundige periodes sal saam met Jesus hierdie koninkryk op aarde vanuit die hemel regeer.

Alhoewel hulle meer of min by die fundamentalistiese stromings van die Christendom gereken kan word, wat slegs die Bybel as bron van godsdienstige leerstellings aanvaar, word Bybeltekste in die algemeen krities bestudeer. Hulle aanvaar dus geen leerstellings wat beweer dat die aarde in sewe letterlike dae geskep is of dat mense 'n onsterflike siel het nie.

## [wysig] Geskiedenis

Die wêreldhoofkwartier van Jehovah se Getuies is in New York

Jehovah se Getuies is in 1872 deur Charles Taze Russell in Pittsburgh (Pennsylvanië) onder die naam International Bible Students Association ("Internasionale Vereniging van Bybelstudente") gestig. Onder sy opvolger Joseph Franklin Rutherford (1869-1942) is die organisasie se naam in 1931 gewysig tot die huidige "Jehovah se Getuies".[1] Vanweë die toegewyde predikingswerk het die beweging tot meer as 6,7 miljoen lede in 230 lande gegroei.

## [wysig] Bestuur en vergaderinge

Die beweging word vanuit die hoofkwartier in New York Stad deur 'n bestuursliggaam van "ervare ouer manne" op 'n nie-demokratiese, outoritêr-teokratiese manier beheer en ook die internasionale sendingwerk organiseer. Daar is ook meer as eenhonderd takkantore in ander lande. Vroue is van alle ampte uitgesluit.

Sogenaamde ouer manne of opsieners en bedieningsknegte, wat hulle bystaan, is verantwoordelik vir die onderrigting van die gemeente.

Die plaaslike gemeentes vergader in 'n sogenaamde "Koninkryksaal", meestal 'n eenvoudige gebou wat deur vrywilligers opgerig en deur vrywillige bydraes gefinansieer is. Daar is gewoonlik drie vergaderinge per week. Groter byeenkomste met spesiale Bybelonderrig vind jaarliks plaas en sluit die doop van nuwe dissipels in.

## [wysig] Verwysings

1. ↑ www.watchtower.org/af/rq/article_14.htm

Ontsluit van "http://af.wikipedia.org../../../j/e/h/Jehovah_se_Getuies_2435.html"

Kategorie: Christendom

##### Views

- Artikel
- Bespreking
- Huidige wysiging

##### Soek

##### Ander tale

- العربية
- Asturianu
- Aymar
- Български
- Bosanski
- Català
- Cebuano
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Føroyskt
- Français
- Furlan
- עברית
- Hrvatski
- Magyar
- Interlingua
- Íslenska
- Italiano
- 日本語
- Kongo
- Kurdî / كوردی
- Kernewek
- Latina
- Lietuvių
- Māori
- Македонски
- മലയാളം
- Nederlands
- ‪Norsk (nynorsk)‬
- ‪Norsk (bokmål)‬
- Deitsch
- Polski
- Português
- Русский
- Srpskohrvatski / Српскохрватски
- Simple English
- Slovenčina
- Српски / Srpski
- Svenska
- Setswana
- Türkçe
- Українська
- Tiếng Việt
- 中文
- Bân-lâm-gú